ДО

ОБЩИНСКИ СЪВЕТ 

Б У Р Г А 
Д О К Л А Д Н А  З А П И С К А



   

  от  д-р ЛОРИС МАНУЕЛЯН 

ЗАМЕСТНИК-КМЕТ НА ОБЩИНА БУРГАС
Относно: Предоставяне на безвъзмездна финансова помощ в полза на физическо лице – Б. Кирякова чрез съпруга й Р. Киряков
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило искане с Вх. № 94-01-35217/12.10.2018 г. от г-н Р. Киряков с постоянен и настоящ адрес гр. Бургас, за предоставяне на еднократна финансова помощ за съпругата му Б. Кирякова. 
Молителката е на 45 год. Омъжена. (Удостоверение за сключен граждански брак). Семейството има една дъщеря С.Р.К., която е професионален спортист и световен шампион по художествена гимнастика за България. Живеят на посочения постоянен и настоящ адрес в собствено жилище. Г-жа Кирякова е трайно безработна, поради тежкото си здравословно състояние. През 2010 год. и 2011 год.,  молителката получава два исхемични мозъчни инсулта. Пораженията са слабост в горните и долни леви крайници и говорни нарушения. През 2012 год., постъпва в УМБАЛ „Св. Иван Рилски“ по повод  диагностично уточняване и терапия. (Епикриза 2012). Проведени са серия образни и серумни изследвания, многократни консултации със специалисти, които дават основания да приемат причината за исхемичните инциденти и това е диагнозата „фибромускулна дисплазия“. До момента, г-жа Кирякова е на постоянна терапия (Рецептурна книжка), но заболяването прогресира. Така през м. август 2018 год., отново получава мозъчен инсулт, което води до пълна невъзможност да говори и разбира речта. (Епикриза 2018 г. и Амбулаторен лист).
Предвид състоянието на г-жа Кирякова, същата се нуждае от постоянна рехабилитация и скъпоструващо лечение за което семейството се затруднява да осигури. Единственият доход с който разполагат, е трудовото възнаграждение на г-н Радослав Киряков, който изцяло се грижи за съпругата си.  
Изложеното обосновава необходимост за предварително изпълнение на решението за предоставяне на безвъзмездната финансова еднократна помощ, съгласно чл. 60, ал. 1 от АПК предвид осигуряване на живота и здравето на г-жа Кирякова. 
Предвид гореизложеното и на основание Правилник за реда за предоставяне на еднократни безвъздмездни финансови помощи в полза на физически лица, приет с Решение на Общинския съвет по т. 6, Протокол № 37/24.06.2014 г., чл. 21, ал. 1, т. 8 ЗМСМА и чл. 60, ал. 1 АПК, предлагам Общински съвет Бургас да вземе следните:
Р Е Ш Е Н И Я:
1. Да се предостави на Б. Киряковачрез съпруга й Р. Киряковс постоянен адрес гр. Бургас еднократно сума от 2 000 (две хиляди) лева, за неотложни здравни нужди. 
2. Сумата в размер на 2 000 (две хиляди) лева е за сметка на одобрените средства в Бюджет 2018 за финансови помощи от Общински здравен фонд. 
3. На основание чл. 60, ал. 1 от Административнопроцесуалния кодекс, допуска предварително изпълнение на настоящото решение.  

Приложения: 
1. Копие на Заявление с Вх. № 94-01-35217/12.10.2018 г.
2. Копие на Удостоверение за сключен граждански брак.
3. Копия на Епикризи и Амбулаторен лист.
4. Копие на Рецептурна книжка

5. Копие на Декларации приложение 1 и 2.
Д-р  ЛОРИС МАНУЕЛЯН 

Заместник-кмет “Здравеопазване, социални дейности и спорт“
